Satar Naira biliyan 1: Wani tsohon gwamna a Arewa ya bakunci kotu don shari'a ▷ Legit.ng
16 days ago 4285 views by Mustapha Saddiq
- Wani tsohon gwamna a Arewa ya bakunci kotu don shari'a
- Sunan tsohon gwamnan Saidu Dakingari
- Kotun ta bayar da belin sa kan Naira miliyan 10
Tsohon gwamnan jihar Kebbi, Saidu Dakingari a ranar Laraba ya gurfana a gaban Alkalin babbar kotu ta biyu dake zaman ta a garin Birnin Kebbi, jihar Kebbi sakamakon karar da hukumar nan dake yaki da masu yiwa tattalin arzikin kasa zagon kasa ta kasa watau Independent Corrupt Practices and Other Related Offences Commission, (ICPC) a turance ta shigar.
KU KARANTA: Dan majalisa a Arewa ya sha da kyar a hannun mafusatan matasa
Kamar yadda muka samu, hukumar ta Independent Corrupt Practices and Other Related Offences Commission, ICPC dai ta gurfanar da tsohon gwamnan ne a gaban kotun tana tuhumar sa da yin sama da fadi da dukiyar jihar da ta kai Naira biliyan N1,094,320,000 lokacin da yake gwamna.
Legit.ng dai ta samu cewa Alhaji Sa'idu ya musanta zarge-zargen da aka yi masa inda ya bayyana cewa shi bai da hannu a hakan.
Alkalin kotun dai ya bayar da shi beli akan kudi Naira miliyan 10 zuwa ranar da za'a cigaba da shari'ar.
A wani labarin kuma, mun samu cewa tsohon gwamnan jihar ta Kebbi ya sayi fom din takarar kujerar dan majalisar wakilai a jam'iyyar APC a zaben nan na 2019 mai zuwa.
Deeper Life high school Small Doctor story When is JAMB registration closing Gethelp worldwide DSS
55 minutes ago 688 views
Zamu aiwatar da umurnin APC akan Dogara – Dan majalisa